Renosterstropery: 3 Mosambiekers op wildsplaas aangekeer | Maroela Media
Die renosterhorings waarop beslag gelê is. Foto: SAPD
Drie Mosambiekers verskyn Dinsdag in die Bray- rondgaande hof nadat hulle op 'n private wildsplaas in Noordwes in verband met renosterstropery in hegtenis geneem is.
Kol. Sabata Mokgwabone, provinsiale polisiewoordvoerder, het gesê die drie verdagtes, onderskeidelik 39, 40 en 42 jaar oud, is Sondag op die plaas in hegtenis geneem.
"Die polisie is na die wildsplaas ontbied nadat die karkas van 'n renoster, waarvan albei horings verwyder is, gevind is," het Mokgwabone gesê. "Die polisie en wildbewaarders het begin om na die stropers te soek deur hul voertuig se spoor te volg. Die verdagtes se voertuig is uiteindelik opgespoor en die verdagtes, al drie van Mosambiek, is in hegtenis geneem."
Die polisie het beslag gelê op 'n vuurwapen en twee renosterhorings wat in die verdagtes se besit gevind is.
Die ondersoek duur voort om vas te stel of die drie met ander voorvalle verbind kan word.
"Onthoring" hulle 3 net daar.
Lizette Jonker · 3 jare gelede
Net jammer daar sal niks van kom nie. Het 4 jaar gelede 6 gevang. Hulle is op borgtog vrygelaat en daar het alles geeindig
Jolly · 3 jare gelede
Kom ons raai wat gaan met hulle gebeur? NIKS. Die probleem is almal is opgewonde as hulle hoor mense is GEARRESTEER of hulle is VAS. Daarna verskyn hulle in die hof en verdwyn stil stil Mosambiek toe .. altyd 'n verskoning hoekom hulle nie tronkstraf moet kry nie …